Document ID: 31994R2430

KOMISSION ASETUS (EY) N:o 2430/94,
annettu 6 päivänä lokakuuta 1994,
Madeiran hedelmä- ja vihannesjalostealan tuotteiden erityisen hankintajärjestelmän soveltamista koskevista yksityiskohtaisista säännöistä annetun asetuksen (ETY) N:o 2999/92 muuttamisesta sekä hankintataseen vahvistamisesta 1 päivän heinäkuuta 1994 ja 30 päivän kesäkuuta 1995 väliselle ajanjaksolle
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 10 artiklan,
sekä katsoo, että
erityiseen hankintajärjestelmään kuuluvat tuotteiden määrät on vahvistettava määräajoin laadittavissa arvioiduissa taseissa, jotka on tarkistettava markkinoiden olennaisten tarpeiden mukaan sekä paikallisen tuotannon ja perinteiset kaupan virtaukset huomioon ottaen,
komission asetuksessa (ETY) N:o 2999/92(3), sellaisena kuin se on viimeksi muutettuna komission asetuksella (EY) N:o 1846/94(4), annetaan Madeiran hedelmä- ja vihannesjalosteiden hankintajärjestelmän soveltamista koskevat yksityiskohtaiset säännöt sekä arvioitu tase, jossa vahvistetaan määrät, joihin erityistä hankintajärjestelmää on mahdollista soveltaa 1 päivän heinäkuuta ja 30 päivän syyskuuta 1994 välisellä ajanjaksolla,
Madeiran markkinoiden 1 päivän heinäkuuta 1994 ja 30 päivän kesäkuuta 1995 välisen ajanjakson tarpeiden arvioinnin tuloksena on laadittu liitteen mukainen arvioitu hankintatase ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2999/92 liite tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä lokakuuta 1994.

Labels: 3
18
17